Hennyey Aranka
Hennyey Aranka (1900–1987) magyar olimpikon, tornász. Hennyey Vilmos lánya, Arnóth Lajos felesége.

Pályafutása
A Budapesti Budai Torna Egylet (BBTE) sportolójaként vett részt tornászversenyeken.

Olimpiai játékok
Ezen az olimpián szerepelt először a női torna. Az 1928. évi nyári olimpiai játékokon torna, összetett csapat sportágban, csapattársaival (Hámos Mária, Hennyey Aranka, Herpich Rudolfné, Kael Anna, Kövessy Margit, Pályi Margit, Rudas Irén, Szeiler Aranka (Nándorné), Szöllősi Ilona, Tóth Judit) a 4. helyen végzett.

Női tornászcsapatunk az első nap után vezetett, a másodikon azonban a pontozók tevékenységének eredményeként a negyedik helyre esett vissza. A Magyarországi Tornaegyletek Szövetsége (MOTESZ) igazgató tanácsa 1932 novemberében a tornászcsapat tagjainak a pontozás miatti sérelem elégtételeként a MOTESZ nagy bronzérmét adományozta, zománcozott öt karikával, „Emlékül és elégtételül – 1928” bevésett felirattal.

Jegyzetek

Források 

 Kahlich Endre-Gy. Papp László-Subert Zoltán: Olimpiai Játékok 1896-1972; Sport Kiadó, Budapest, 1972

1900-ban született személyek
1987-ben elhunyt személyek
Magyar olimpikonok
Magyar női tornászok